DBU har netop trukket lod til kvartfinalerne i pokalturneringen. De to tilbageværende nordjyske hold i turneringen, Hobro og AaB, havde måske krydset fingre for et lokalopgør, men sådan gik det ikke. AaB skal en tur til Aarhus, hvor AGF venter, mens Hobro hjemme får besøg af FC Nordsjælland. Kampene spilles som udgangspunkt mellem den 3. og den 5. december. Disse hold mødes i kvartfinalerne: Hobro - FC Nordsjælland. AGF - AaB. AC Horsens -Vejle. Lyngby - FC København.

Opsummering:
Hobro får besøg af Nordsjælland, mens AaB skal en tur til Aarhus i pokalturneringen.